*BILAG 1*

**REGISTRERINGSDOKUMENT FOR VÆRDIPAPIRER, DER ER KAPITALANDELE**

|  |  |  |  |
| --- | --- | --- | --- |
|  |  | **Side + eventuelle bemærkninger** | **Finanstilsynets bemærkninger** |
| **AFSNIT 1** | **ANSVARLIGE PERSONER, TREDJEPARTSOPLYSNINGER, EKSPERTRAPPORT OG GODKENDELSE FRA DE KOMPETENTE MYNDIGHEDER** |  |  |
| Punkt 1.1 | Angiv, hvilke personer der er ansvarlige for oplysningerne i registreringsdokumentet eller dele heraf, samt i givet fald hvilke dele. For så vidt angår fysiske personer, herunder medlemmer af udsteders bestyrelse, direktion eller tilsynsorgan, skal personernes navn og funktion anføres, ved juridiske personer skal navn og hovedkontor anføres.  *Ved ”funktion” beskæftigelse uden for udsteder/udbyder, f.eks. advokat, eller revisor (civilt erhverv). Funktion kan derimod ikke være tidligere direktør. Funktion kan være professionel bestyrelsesmedlem, hvis den pågældende ikke har et civilt erhverv.*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |
| Punkt 1.2 | En erklæring fra de ansvarlige for registreringsdokumentet om, at oplysningerne i registreringsdokumentet efter deres bedste vidende er i overensstemmelse med fakta, og at der ikke er udeladt oplysninger i registreringsdokumentet, som kan påvirke dets indhold.  I givet fald en erklæring fra de ansvarlige for dele af registreringsdokumentet om, at oplysningerne i de dele af registreringsdokumentet, som de er ansvarlige for, efter deres bedste vidende er i overensstemmelse med fakta, og at der ikke er udeladt oplysninger i disse dele af registreringsdokumentet, som kan påvirke dets indhold. |  |  |
| Punkt 1.3 | Hvis der i registreringsdokumentet indgår en udtalelse eller rapport fra en ekspert, opgives følgende oplysninger for personen:   1. navn 2. forretningsadresse 3. kvalifikationer 4. eventuelle væsentlige interesser i udsteder.   Hvis erklæringen eller rapporten er blevet udarbejdet på anmodning af udsteder, skal det angives, at en sådan erklæring eller rapport er vedlagt registreringsdokumentet, med tilsagn fra den person, der har godkendt indholdet i den del af registreringsdokumentet til formål for prospektet.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Det skal videre bemærkes, at tilsagnet ikke skal fremgå af prospektet, men at det er tilstrækkeligt at tilsagnet er opnået, og at udsteder har dette tilsagn liggende.* |  |  |
| Punkt 1.4 | Hvis oplysningerne stammer fra tredjemand, skal det bekræftes, at de er gengivet korrekt, og at der efter udsteders overbevisning ud fra de oplysninger, der er offentliggjort af tredjemand, ikke er udeladt fakta, som kan medføre, at de gengivne oplysninger er unøjagtige eller vildledende. Desuden skal kilden til oplysningerne udpeges. |  |  |
| Punkt 1.5 | En erklæring om, at:   1. [registreringsdokumentet/prospektet] er blevet godkendt af [navn på den kompetente myndighed] i egenskab af kompetent myndighed i henhold til forordning (EU) 2017/1129 2. [navn på den kompetente myndighed] kun godkender, at dette [registreringsdokument/prospekt] opfylder standarderne for fuldstændighed, forståelighed og ensartethed i henhold til forordning (EU) 2017/1129 3. godkendelsen ikke kan betragtes som en godkendelse af den udsteder, der er omfattet af dette [registreringsdokument/prospekt].   *Punktet kan med fordel indsættes i forlængelse af pkt. 1.1 og 1.2* |  |  |
| **AFSNIT 2** | **REVISORER** |  |  |
| Punkt 2.1 | Navn og adresse på udsteders revisorer for den periode, der omfattes af de historiske regnskabsoplysninger (sammen med deres medlemskab af et fagligt organ).  *Ved ”navn” skal forstås den enkelte revisors navn tillige med firmanavn. Det er ikke tilstrækkeligt, at oplysningerne alene fremgår af revisorerklæring.* |  |  |
| Punkt 2.2 | Hvis revisorerne er fratrådt, blevet flyttet eller ikke er blevet genudnævnt i den periode, som omfattes af de historiske regnskabsoplysninger, anføres alle væsentlige detaljer.  *Ved revisorskift skal der angives en kort beskrivelse af årsagen.* |  |  |
| **AFSNIT 3** | **RISIKOFAKTORER** |  |  |
| Punkt 3.1 | En beskrivelse af de væsentlige risici, der er særlige for denne udsteder, inddelt i et begrænset antal kategorier og anført i et afsnit med overskriften »risikofaktorer«.  For hver kategori anføres som det første de væsentligste risici i den vurdering, der er udarbejdet vedrørende udsteder, udbyder eller en person, der anmoder om optagelse til handel på et reguleret marked, hvor der tages højde for deres negative effekt på udstederen og sandsynligheden for, at de forekommer. Disse risici skal underbygges af indholdet i registreringsdokumentet.  *Der henvises til ESMAs retningslinjer om risikofaktorer.* |  |  |
| **AFSNIT 4** | **OPLYSNINGER OM UDSTEDER** |  |  |
| Punkt 4.1 | Udsteders juridiske navn og binavne |  |  |
| Punkt 4.2 | Udsteders registrerede hjemsted og registreringsnummer samt dennes identifikationskode for juridiske enheder (LEI-kode).  *Hjemsted skal angives som en kommune.* |  |  |
| Punkt 4.3 | Udsteders indregistreringsdato og levetid, medmindre denne periode er ubegrænset. |  |  |
| Punkt 4.4 | Udsteders domicil og juridiske form, den lovgivning, som udsteder fungerer under, indregistreringsland samt adresse og telefonnummer til det indregistrerede kontor (eller hovedkontoret, hvis dette ikke er det indregistrerede kontor), samt udsteders eventuelle hjemmeside med meddelelse om, at oplysningerne på hjemmesiden ikke udgør en del af prospektet, medmindre oplysningerne er integreret i prospektet ved henvisning. |  |  |
| **AFSNIT 5** | **FORRETNINGSOVERSIGT** |  |  |
| **Punkt 5.1** | **Hovedvirksomhed** |  |  |
| Punkt 5.1.1 | En beskrivelse af (herunder væsentligste faktorer i forbindelse med) udsteders virksomhed og væsentligste aktiviteter med angivelse af de væsentligste kategorier af produkter, der forhandles, og/eller tjenester, der ydes for hvert regnskabsår i den periode, der omfattes af de historiske regnskabsoplysninger. |  |  |
| Punkt 5.1.2 | En angivelse af eventuelle væsentlige nye produkter og/eller tjenesteydelser, der er blevet lanceret, med status for udviklingen, såfremt udviklingen heraf er blevet offentliggjort. |  |  |
| Punkt 5.2 | Væsentligste markeder  Beskrivelse af de væsentligste markeder, hvor udsteder er aktiv, med angivelse af samlede indtægter per aktivitetskategori og geografisk marked for hvert regnskabsår i den periode, der omfattes af de historiske regnskabsoplysninger. |  |  |
| Punkt 5.3 | Væsentlige begivenheder i udsteders forretningsmæssige udvikling. |  |  |
| Punkt 5.4 | Strategi og målsætninger  En beskrivelse af udsteders forretningsstrategi og målsætninger, både finansielle og eventuelle andre målsætninger. Denne beskrivelse skal inddrage udsteders fremtidige udfordringer og muligheder. |  |  |
| Punkt 5.5 | Der skal gives oplysninger i resuméform om, i hvilket omfang udsteder er afhængig af patenter, licenser, industri-, handels- eller finanskontrakter eller nye fremstillingsprocesser, hvis dette har betydning for udsteders virksomhed eller rentabilitet. |  |  |
| Punkt 5.6 | Grundlaget for eventuelle udtalelser fra udsteder om dennes konkurrencestilling.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Dette indebærer, at det skal fremgå hvad grundlaget for afsnittet om konkurrencesituationen er. Såfremt det er baseret på udsteders egen vurdering skal dette anføres.* |  |  |
| **Punkt 5.7** | **Investeringer** |  |  |
| Punkt 5.7.1 | Beskrivelse (herunder beløb) af udsteders væsentlige investeringer i hvert regnskabsår i den periode, der omfattes af de historiske regnskabsoplysninger frem til datoen for registreringsdokumentet. |  |  |
| Punkt 5.7.2 | En beskrivelse af udsteders væsentligste igangværende investeringer, eller som udsteder allerede klart har forpligtet sig til, herunder deres geografiske fordeling (hjemland og udland) og finansierings­ metoden (intern eller ekstern). |  |  |
| Punkt 5.7.3 | Oplysninger om joint ventures eller virksomheder, af hvis aktiekapital udstederen ligger inde med en andel, som kan have en betydelig indflydelse på vurderingen af dennes aktiver og passiver, finansielle stilling og resultater. |  |  |
| Punkt 5.7.4 | Beskrivelse af eventuelle miljøspørgsmål, der kan påvirke udsteders anvendelse af de faste anlægs­ aktiver. |  |  |
| **AFSNIT 6** | **ORGANISATIONSSTRUKTUR** |  |  |
| Punkt 6.1 | Hvis udsteder indgår i en koncern, skal der gives en kort beskrivelse af koncernen og udsteders plads i koncernen. Det kan være i form af eller ledsaget af et organisationsdiagram, hvis det bidrager til at anskueliggøre strukturen.  *Punktet kræver alene en beskrivelse. Det anbefales at medtage et organisationsdiagram, da det er med til at overskueliggøre strukturen.* |  |  |
| Punkt 6.2 | En liste over udsteders væsentlige datterselskaber, herunder navn, indregistrerings- eller bopælsland, kapitalandel og andel af stemmerettighederne, hvis denne adskiller sig fra kapitalandelen.  *Udsteder kan vælge, alene at medtage de væsentligste datterselskaber. I så fald skal kriterierne for udvælgelsen fremgå af prospektet, herunder om der er døtre til døtrene som er væsentlige.* |  |  |
| **AFSNIT 7** | **GENNEMGANG AF DRIFT OG REGNSKABER** |  |  |
| **Punkt 7.1** | **Finansiel tilstand** |  |  |
| Punkt 7.1.1 | Hvis dette emne ikke behandles andetsteds i registreringsdokumentet, skal der gives en beskrivelse af udsteders finansielle tilstand, ændringer heri og driftsresultatet for hvert år og den delvise periode, der kræves historiske regnskabsoplysninger for, herunder årsagen til væsentlige ændringer fra år til år i regnskabsoplysningerne i det omfang, som er nødvendigt for at skabe sig et billede af udsteders samlede virksomhed.  Redegørelsen skal være en afbalanceret og omfattende analyse af virksomhedens forretningsmæssige udvikling og resultat samt af dens stilling i overensstemmelse med virksomhedens størrelse og kompleksitet.  I det omfang, det er nødvendigt for forståelsen af udsteders virksomheds udvikling, resultat eller stilling, skal analysen indeholde både finansielle og ikke-finansielle nøgleresultatindikatorer, som er relevante for de specifikke aktiviteter. Hvor det er relevant, skal analysen indeholde henvisninger samt supplerende forklaringer til de beløb, der præsenteres i årsregnskabet.  *Ved beskrivelse forstås en tekst, der beskriver udviklingen år for år, herunder med en årsag til væsentlige ændringer* |  |  |
| Punkt 7.1.2 | Hvis dette emne ikke behandles andetsteds i registreringsdokumentet, og i det omfang, som er nødven­ digt for at skabe sig et billede af udsteders samlede virksomhed, skal beskrivelsen ligeledes indeholde en vurdering af:   1. udsteders forventede fremtidige udvikling 2. forsknings- og udviklingsaktiviteter.   De krav, der er anført i punkt 7.1, kan opfyldes ved at medtage den ledelsesberetning, der er anført i artikel 19 og 29 i Europa-Parlamentets og Rådets direktiv 2013/34/EU[[1]](#footnote-1). |  |  |
| **Punkt 7.2** | **Driftsresultater** |  |  |
| Punkt 7.2.1 | Oplysninger om væsentlige faktorer, herunder usædvanlige eller sjældne begivenheder eller nye udvik­ linger med væsentlig indflydelse på udsteders driftsindtægter med angivelse af, hvilke indtægter der blev påvirket af disse begivenheder. |  |  |
| Punkt 7.2.2 | Hvis de historiske regnskabsoplysninger viser væsentlige ændringer i omsætning eller indtægter, skal der gives en redegørelse for årsagen til disse ændringer. |  |  |
| **AFSNIT 8** | **KAPITALRESSOURCER** |  |  |
| Punkt 8.1 | Oplysninger om udsteders kapitalressourcer (både kort- og langsigtede) |  |  |
| Punkt 8.2 | En forklaring vedrørende kilden og størrelsen af udsteders pengestrømme med en udførlig redegørelse for disse pengestrømme.  *Punktet skal give et indblik i udstederes kapitalfremskaffelse og kapitalanvendelse.* |  |  |
| Punkt 8.3 | Oplysninger om udsteders lånebehov og finansieringsstruktur |  |  |
| Punkt 8.4 | Oplysninger om eventuelle begrænsninger i brugen af kapitalressourcerne, der har eller kan få væsentlig direkte eller indirekte indflydelse på udsteders virksomhed. |  |  |
| Punkt 8.5 | Oplysninger om de forventede kapitalkilder, der kræves for at opfylde forpligtelserne i punkt 5.7.2. |  |  |
| **AFSNIT 9** | **DE LOVGIVNINGSMÆSSIGE RAMMER** |  |  |
| Punkt 9.1 | En beskrivelse af de lovgivningsmæssige rammer, som udsteder er underlagt, og som kan få væsentlig indflydelse på udsteders virksomhed, ledsaget af oplysninger om eventuelle statslige, økonomiske, skattemæssige, monetære eller politiske initiativer, der har eller kan få væsentlig direkte eller indirekte indflydelse på udsteders virksomhed.  *Udsteder skal forholde sig til alle punkterne herunder en negativ erklæring, hvis et punkt ikke er relevant.* |  |  |
| **AFSNIT 10** | **TRENDOPLYSNINGER** |  |  |
| Punkt 10.1 | En beskrivelse af:   1. de væsentligste nyere tendenser inden for produktion, salg og lagerbeholdninger samt udgifter og salgspriser fra udgangen af sidste regnskabsår til datoen for registreringsdokumentet 2. eventuelle væsentlige ændringer i koncernens finansielle stilling siden udgangen af seneste regn­ skabsperiode, for hvilken der på datoen for registreringsdokumentet er offentliggjort regnskabs­ oplysninger, eller i modsat fald en erklæring om, at dette ikke er tilfældet. |  |  |
| Punkt 10.2 | Oplysninger om eventuelle kendte tendenser, usikkerhed, krav, forpligtelser eller begivenheder, der med rimelighed kan forventes at få en væsentlig indflydelse på udsteders fremtidsudsigter for det igangværende regnskabsår som minimum. |  |  |
| **AFSNIT 11** | **RESULTATFORVENTNINGER ELLER -PROGNOSER** |  |  |
| Punkt 11.1 | Hvis en udsteder har offentliggjort en resultatforventning eller -prognose, der stadig er i kraft og gældende, skal denne forventning eller prognose indgå i registreringsdokumentet. Hvis en resultat­ forventning eller -prognose er blevet offentliggjort og stadig er i kraft, men ikke længere gældende, gives der en udtalelse herom og en forklaring af, hvorfor en sådan forventning eller prognose ikke længere er gældende. En sådan forventning eller prognose, der ikke længere er gældende, er ikke underlagt kravene i punkt 11.2 og 11.3.  *Udgangspunktet er, at hvis der er forventninger i markedet, er de væsentlige og skal indgå i prospektet.*  *Ønsker udsteder ikke at medtage forventninger, skal udsteder i prospektet redegøre for, hvorfor forventningerne ikke er væsentlige.*  *Er der forventninger i markedet kan udsteder evt. tilbagekalde eller præcisere i tilfælde hvor allerede udmeldte forventninger ikke længere er gældendende.* |  |  |
| Punkt 11.2 | Hvis en udsteder vælger at medtage en ny resultatforventning eller -prognose, eller en tidligere offentliggjort resultatforventning eller -prognose i henhold til punkt 11.1, skal denne resultatforventning eller  -prognose være klar og utvetydig og indeholde en erklæring med angivelse af de væsentligste antagelser, som udsteder har baseret sin forventning eller prognose på.  En sådan forventning eller prognose skal overholde følgende principper:   1. der skal sondres tydeligt mellem antagelser om faktorer, som medlemmet eller medlemmerne af bestyrelse, direktion eller tilsynsorgan har indflydelse på, og antagelser om faktorer, som fuldstændig ligger uden for medlemmerne af bestyrelses-, direktions- eller tilsynsorganets indflydelse 2. antagelserne skal være rimelige, umiddelbart forståelige for investorerne, specifikke og præcise, og de må ikke vedrøre den generelle korrekthed, som gælder for den prognose, der ligger til grund for forventningen 3. hvis der er tale om en forventning, skal antagelserne henlede investorens opmærksomhed på de usikkerhedsfaktorer, der i væsentlig grad kunne bevirke ændrede resultater i forhold til forventningerne. |  |  |
| Punkt 11.3 | Prospektet skal indeholde en erklæring om, at resultatforventningen eller -prognosen er udarbejdet på et grundlag, der er både:   1. sammenligneligt med de historiske regnskabsoplysninger 2. i overensstemmelse med udsteders regnskabsprincipper. |  |  |
| **AFSNIT 12** | **BESTYRELSE, DIREKTION OG TILSYNSORGANER SAMT DEN ØVERSTE LEDELSE** |  |  |
| Punkt 12.1 | Navn, forretningsadresse og stilling hos udstederen skal offentliggøres for følgende personer, og der skal oplyses om deres hovedaktiviteter, som ikke udføres hos udsteder, hvis disse aktiviteter har betydning for denne:   1. medlemmer af bestyrelse, direktion eller tilsynsorganer 2. komplementarer i et kommandit-aktieselskab 3. stiftere, hvis udsteder er stiftet for mindre end fem år siden 4. eventuelle ledende medarbejdere, som kan medvirke til at dokumentere, at udsteder råder over den nødvendige ekspertise og erfaring i udøvelsen af sin virksomhed.   Der skal gives oplysninger om eventuelle familierelationer mellem personerne, der henvises til i litra a)- d).  For så vidt angår de enkelte medlemmer af udsteders bestyrelse, direktion eller tilsynsorgan og hver person, der henvises til i første afsnit, litra b) og d), skal der gives detaljer om hver persons relevante ledelsesekspertise- og erfaring sammen med følgende oplysninger:   1. navne på samtlige selskaber og partnerskaber, hvor personerne har været medlem af bestyrelse, direktion eller tilsynsorgan eller har været partner inden for de seneste fem år med angivelse af, om personen stadig er medlem af bestyrelse, direktion eller tilsynsorgan eller er partner. Det er ikke nødvendigt at redegøre for samtlige udsteders datterselskaber, hvor personen ligeledes er medlem af bestyrelsen, direktionen eller tilsynsorganet 2. oplysninger om eventuelle domfældelser for svigagtige lovovertrædelser, som minimum inden for de seneste fem år 3. detaljer om eventuelle konkurser, bobehandlinger, likvidationer eller virksomheder, der er sat under administration, i tilknytning til de personer, der er angivet i første afsnit, litra a) og d), og som udøvede en eller flere af de nævnte funktioner som minimum i de seneste fem år 4. detaljer om eventuelle offentlige anklager og/eller offentlige sanktioner over for en sådan person fra myndigheder (herunder udpegede faglige organer), og hvorvidt en domstol tidligere har frakendt personen retten til at fungere som medlem af en udsteders bestyrelse, direktion eller tilsynsorgan eller at fungere som leder af en udsteder inden for minimum de seneste fem år.   Hvis dette ikke er tilfældet, gives der en udtalelse herom.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Ved ”stilling” forstås beskæftigelse hos udsteder, f.eks. direktør eller bestyrelsesmedlem.*  *Oplysningerne om navn, forretningsadresse og stilling skal gives samlet på et sted i prospektet.*  *Oplysninger om relevant ledelsesekspertise- og erfaring skal angives som et selvstændigt punkt, og vil ikke blive anset som besvaret selvom oplysningerne efter punkt (a) er givet.*  *Punkt (c) omfatter også forhold om eventuelle konkurser, bobehandlinger eller likvidationer, som er under behandling og dermed ikke afsluttede.*  *Detaljer efter punkt (d) vedrørende eventuelle offentlige anklager og/eller offentlige sanktioner bør gengives ordret for at gengive den rette hensigt. Ved offentlige anklager forstås tiltalerejsning, men ikke sigtelser.*  *Ved ”frakendt” skal det bemærkes, at der ikke forstås inhabil.* |  |  |
| Punkt 12.2 | Bestyrelse, direktion og tilsynsorganer samt den øverste ledelse — interessekonflikter  Potentielle interessekonflikter mellem de forpligtelser, som de personer, der nævnes i punkt 12.1, har over for udsteder, og deres private interesser og/eller øvrige forpligtelser skal angives tydeligt. Hvis der ikke foreligger sådanne konflikter, skal der ligeledes gives en erklæring herom.  Enhver aftale eller forståelse med større aktionærer, kunder, leverandører eller øvrige, hvorefter en person, der nævnes i punkt 12.1, er blevet medlem af bestyrelse, direktion, tilsynsorgan eller den øverste ledelse.  Detaljer om eventuelle restriktioner, som personerne, der nævnes i punkt 12.1, har aftalt vedrørende afhændelse af deres beholdninger af udsteders værdipapirer inden for en bestemt periode.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Vær opmærksom på, at punktet omfatter 3 forskellige forhold, som der skal angives tydeligt.* |  |  |
| **AFSNIT 13** | **AFLØNNING OG GODER** |  |  |
|  | Vedrørende det seneste hele finansår for de personer, der henvises til i punkt 12.1, første afsnit, litra a) og d): |  |  |
| Punkt 13.1 | Den udbetalte aflønning (herunder eventuelt betinget eller udskudt vederlag) og goder, disse personer har modtaget fra udsteder og dennes datterselskaber for de tjenester, som de i samtlige deres funk­ tioner har ydet modtager og dennes datterselskaber.  Disse oplysninger skal gives om hver enkelt person, med mindre udsteders hjemland ikke kræver individuel offentliggørelse, og udsteder i øvrigt ikke offentliggør disse oplysninger.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Årsregnskabsloven § 98 b kræver ikke individuelle oplysninger. Efter FIL § 77 d, stk. 4 med tilhørende bekendtgørelse, gælder det imidlertid for så vidt angår finansielle virksomheder m.v. at der skal gives individuelle oplysninger.* |  |  |
| Punkt 13.2 | Det samlede beløb, som udsteder eller dennes datterselskaber har henlagt eller opsparet til pensioner, fratrædelse eller lignende goder. |  |  |
| **AFSNIT 14** | **BESTYRELSENS ARBEJDSPRAKSIS** |  |  |
|  | Vedrørende udsteders seneste hele regnskabsår og — medmindre andet er angivet — de personer, der henvises til i punkt 12.1, første afsnit, litra a): |  |  |
| Punkt 14.1 | Eventuel udløbsdato for nuværende embedsperiode og angivelse af den periode, hvor personen har beklædt dette embede.\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Bemærk at selvom det af ordlyden fremgår ”eventuel udløbsdato” skal udløbsdato oplyses. Det er tilstrækkeligt at anføre det kommende valgår.* |  |  |
| Punkt 14.2 | Oplysninger om bestyrelses-, direktions- eller tilsynsorgansmedlemmers tjenestekontrakter med udsteder eller dennes datterselskaber, hvorefter der gives vederlag ved ophør af arbejdsforholdet, eller i modsat fald en erklæring om, at dette ikke er tilfældet. |  |  |
| Punkt 14.3 | Oplysninger om udsteders revisionsudvalg og aflønningsudvalg, herunder medlemmernes navne og et resumé af udvalgets arbejdsrammer.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Denne oplysning vil kun være relevant, såfremt udsteder er underlagt krav om disse udvalg.*  *Efter FIL § 77 c er finansielle virksomheder m.v., hvis værdipapirer er på et reguleret marked forpligtet til at have et aflønningsudvalg.* |  |  |
| Punkt 14.4 | En erklæring om, hvorvidt udsteder opfylder kravene i de ordninger for god virksomhedsledelse, som udsteder er omfattet af. Hvis udsteder ikke følger en sådan ordning, skal der indgå en erklæring om dette forhold sammen med en forklaring om, hvorfor udsteder ikke følger ordningen.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Det skal bemærkes, at erklæringen ikke kræver underskrift. Det vil være tilstrækkeligt at henvise til de enkelte punkter i indregistreringslandets corporate governance regler.*  *Prospektet skal indeholde både en erklæring og en forklaring for hvert forhold, som ikke følger reglerne.*  *Se evt.* <http://corporategovernance.dk/> |  |  |
| Punkt 14.5 | Mulige væsentlige effekter på virksomhedsledelsen, herunder fremtidige ændringer i sammensætningen af bestyrelse og udvalg (for så vidt det allerede er blevet besluttet af bestyrelsen og/eller aktionærernes generalforsamling). |  |  |
| **AFSNIT 15** | **PERSONALE** |  |  |
| Punkt 15.1 | Enten antallet af medarbejdere ved periodens udgang eller gennemsnittet for hvert regnskabsår i den periode, der omfattes af de historiske regnskabsoplysninger indtil datoen for registreringsdokumentet (samt eventuelle større ændringer i disse tal), og fordelingen af personale på hvert hovedaktivitets­ område og geografisk område, hvis dette er muligt og væsentligt. Hvis udsteder anvender et større antal midlertidigt ansatte, skal det gennemsnitlige antal midlertidigt ansatte oplyses, som minimum for det seneste regnskabsår. |  |  |
| Punkt 15.2 | Aktiebeholdninger og aktieoptioner  For hver person, der henvises til i punkt 12.1, første afsnit, litra a) og d), skal der gives oplysninger om aktiebeholdninger og eventuelle optioner i udstederens virksomhed pr. den senest mulige dato. |  |  |
| Punkt 15.3 | Beskrivelse af ordninger vedrørende personalets interesser i udstederens kapital.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Herunder oplysninger om, hvad der gælder ved ophør af ansættelse. Eksempelvis om optioner/warrants beholdes efter ophør af ansættelse.* |  |  |
| **AFSNIT 16** | **STØRRER AKTIONÆRER** |  |  |
| Punkt 16.1 | I det omfang udsteder har kendskab til dette forhold, skal der oplyses om navnet på andre personer end medlemmer af bestyrelse, direktion eller tilsynsorgan, som enten direkte eller indirekte har en andel, der skal anmeldes efter udsteders nationale lovgivning, i udsteders kapital eller stemmerettighe­ der, sammen med beløbet for personens andel pr. datoen for registreringsdokumentet. Hvis dette ikke er tilfældet, skal det ligeledes meddeles. |  |  |
| Punkt 16.2 | Hvorvidt udsteders større aktionærer har forskellige stemmerettigheder. Hvis dette ikke er tilfældet, skal det ligeledes meddeles. |  |  |
| Punkt 16.3 | I det omfang udsteder har kendskab til dette forhold, skal det oplyses, om udsteder direkte eller indirekte ejes eller kontrolleres af andre, herunder af hvem og hvordan, og der skal gives en beskrivelse af de foranstaltninger, der er sat i værk med henblik på at forhindre, at denne kontrol misbruges. |  |  |
| Punkt 16.4 | En beskrivelse af aftaler, som udsteder har kendskab til, og som senere kan medføre, at andre overtager kontrollen med udsteder. |  |  |
| **AFSNIT 17** | **TRANSAKTIONER MED NÆRTSTÅENDE PARTER** |  |  |
| Punkt 17.1 | Detaljer om transaktioner med nærtstående parter (som i denne forbindelse defineres i henhold til de standarder, der blev vedtaget ved Europa-Parlamentets og Rådets forordning (EF) nr. 1606/2002[[2]](#footnote-2)), som udsteder har foretaget i den periode, der er omfattet af de historiske regnskabsoplysninger indtil datoen for registreringsdokumentet, skal offentliggøres i overensstemmelse med den standard, der er valgt i henhold til forordning (EF) nr. 1606/2002, hvis dette er relevant.  Hvis sådanne standarder ikke gælder for udsteder, skal følgende oplysninger offentliggøres:   1. karakteristik og omfang af transaktioner som enkeltvis eller samlet er væsentlige for udsteder. Hvis sådanne transaktioner med nærtstående parter ikke blev gennemført efter armslængdeprincippet, skal det forklares, hvorfor dette ikke var tilfældet. Ved forpligtelser i form af lån eller alle former for garantier skal det udestående beløb angives 2. det beløb eller den procentdel, som transaktionerne med nærtstående parter udgør af udsteders omsætning. |  |  |
| **AFSNIT 18** | **OPLYSNINGER OM UDSTEDERENS AKTIVER OG PASSIVER, FINANSIELLE STILLING OG RESULTATER** |  |  |
| **Punkt 18.1** | **Historiske regnskabsoplysninger** |  |  |
| Punkt 18.1.1 | Reviderede historiske regnskabsoplysninger for de seneste tre regnskabsår (eller den kortere periode, som udsteder måtte have drevet virksomhed i) og revisionsberetningen for hvert år. |  |  |
| Punkt 18.1.2 | Ændring af regnskabsafslutningsdato  Hvis udstederen har ændret regnskabsafslutningsdatoen i den periode, for hvilken der kræves historiske regnskabsoplysninger, skal de reviderede historiske oplysninger mindst dække 36 måneder eller hele den periode, hvor udstederen har drevet virksomhed, alt efter hvilken periode der er kortest. |  |  |
| Punkt 18.1.3 | Regnskabsstandarder  Regnskabsoplysningerne skal udarbejdes i henhold til de internationale regnskabsstandarder, som Den Europæiske Union har tilsluttet sig ved forordning (EF) nr. 1606/2002.  Hvis forordning (EF) nr. 1606/2002 ikke finder anvendelse, skal regnskabsoplysningerne udarbejdes i overensstemmelse med:   1. en medlemsstats nationale regnskabsstandarder for udstedere fra EØS i henhold til direktiv 2013/34/EU   et tredjelands nationale regnskabsstandarder svarende til forordning (EF) nr. 1606/2002 for udste­ dere fra tredjelande. Hvis det pågældende tredjelands regnskabsstandarder ikke svarer til dem, der er fastsat i forordning (EF) nr. 1606/2002, skal regnskaberne korrigeres i overensstemmelse med denne forordning. |  |  |
| Punkt 18.1.4 | Ændring af regnskabsrammerne  De senest reviderede historiske regnskabsoplysninger ledsaget af sammenlignelige oplysninger for det foregående år skal præsenteres i en form, der er i overensstemmelse med de regnskabsstandarder og  -rammer, som vil blive anvendt i udsteders næste offentliggjorte årsregnskab under henvisning til regnskabsstandarder og -politikker samt den lovgivning, der gælder for sådanne årsregnskaber.  Ændringer i de regnskabsmæssige rammer, der gælder for en udsteder, bevirker ikke, at det reviderede årsregnskab skal korrigeres udelukkende til formål for prospektet. Hvis udsteder har til hensigt at anvende nye regnskabsstandarder og -rammer i det kommende offentlige årsregnskab, skal der imid­ lertid fremlægges mindst ét komplet sæt årsregnskaber (i overensstemmelse med IAS 1 Præsentation af årsregnskabet i henhold til forordning (EF) nr. 1606/2002), herunder sammenligningstal, i en form, der er i overensstemmelse med den, som vil blive anvendt i udsteders næste offentliggjorte årsregnskab under henvisning til regnskabsstandarder og -politikker samt den lovgivning, der gælder for sådanne årsregnskaber. |  |  |
| Punkt 18.1.5 | Hvis de reviderede regnskabsoplysninger udarbejdes i henhold til nationale regnskabsstandarder, skal regnskabsoplysningerne som minimum indeholde følgende:   1. balance 2. resultatopgørelse 3. opgørelse af enten alle egenkapitalbevægelser eller alle egenkapitalbevægelser, der ikke hidrører fra kapitaltransaktioner med ejere eller fra udlodninger til ejere 4. pengestrømsanalyse 5. regnskabsprincipper og noter. |  |  |
| Punkt 18.1.6 | Koncernregnskab  Hvis udsteder udarbejder både et ikke-konsolideret regnskab og et konsolideret årsregnskab, skal som minimum det konsoliderede årsregnskab indgå i registreringsdokumentet. |  |  |
| Punkt 18.1.7 | Regnskabsoplysningernes alder  Datoen på balancen for det seneste års reviderede regnskabsoplysninger må ikke være ældre end en af følgende:   1. 18 måneder fra datoen for registreringsdokumentet, hvis udsteder medtager et revideret foreløbigt regnskab i registreringsdokumentet 2. 16 måneder fra datoen for registreringsdokumentet, hvis udsteder medtager et urevideret foreløbigt regnskab i registreringsdokumentet. |  |  |
| **Punkt 18.2** | **Midlertidige oplysninger og andre regnskabsoplysninger** |  |  |
| Punkt 18.2.1 | Hvis udsteder efter det seneste reviderede årsregnskab har udarbejdet kvartals- eller halvårsregnskaber, skal disse indgå i registreringsdokumentet. Hvis kvartals- eller halvårsregnskabet er blevet kontrolleret eller revideret, skal kontrol- eller revisionsberetningen også indgå. Hvis oplysningerne i kvartals- eller halvårsregnskabet ikke er revideret eller kontrolleret, skal dette anføres.  Hvis registreringsdokumentet er dateret mere end ni måneder efter datoen for det seneste reviderede årsregnskab, skal der indgå foreløbige regnskabsoplysninger, som kan være ureviderede (i så fald bør dette oplyses), og som mindst dækker regnskabsårets første seks måneder.  Foreløbige regnskabsoplysninger udarbejdet i henhold til kravene i forordning (EF) nr. 1606/2002.  For udstedere, der ikke er omfattet af forordning (EF) nr. 1606/2002, skal de foreløbige regnskabs­ oplysninger indeholde sammenlignelige oplysninger for samme periode i det foregående regnskabsår, dog således at kravet til sammenlignelige balanceoplysninger er opfyldt, hvis der fremlægges balanceoplysninger fra årets udgang i overensstemmelse med de gældende regnskabsrammer. |  |  |
| **Punkt 18.3** | **Revision af historiske årsregnskabsoplysninger** |  |  |
| Punkt 18.3.1 | Disse historiske regnskabsoplysninger skal være revideret uafhængigt. Revisionsrapporten skal være udarbejdet i overensstemmelse med Europa-Parlamentets og Rådets direktiv 2014/56/EU[[3]](#footnote-3) og Europa-Parlamentets og Rådets forordning (EU) nr. 537/2014[[4]](#footnote-4).  Hvis direktiv 2014/56/EU og forordning (EU) nr. 537/2014 ikke finder anvendelse, skal følgende bestemmelser gøres gældende:   1. de historiske regnskabsoplysninger skal revideres efter, eller der skal gives beretning om, hvorvidt de i forbindelse med registreringsdokumentet giver et retvisende billede i overensstemmelse med de gældende revisionsstandarder i en medlemsstat eller en lignende standard 2. har de autoriserede revisorer nægtet at give de historiske regnskabsoplysninger godkendelsespåteg­ ning, eller har de ved påtegningen taget forbehold eller henvist til specialforhold, skal denne nægtelse eller disse forbehold og henvisninger til specialforhold gengives ubeskåret og begrundelsen herfor anføres. |  |  |
| Punkt 18.3.2 | Angivelse af de øvrige oplysninger i registreringsdokumentet, som er revideret af revisorerne. |  |  |
| Punkt 18.3.3 | Hvis regnskabsoplysningerne i registreringsdokumentet ikke kommer fra udsteders reviderede regn­ skaber, skal kilden til regnskabsoplysningerne anføres, og det skal oplyses, at oplysningerne ikke er revideret. |  |  |
| **Punkt 18.4** | **Proforma-regnskabsoplysninger** |  |  |
| Punkt 18.4.1 | I tilfælde af væsentlige bruttoændringer skal der gives en beskrivelse af, hvordan transaktionen kan have påvirket udsteders aktiver og passiver samt indtjening, såfremt transaktionen var blevet gennem­ ført ved begyndelsen af den opgivne periode eller på den opgivne dato.  Dette krav kan normalt opfyldes ved proforma-regnskabsoplysninger. Disse proforma regnskabsoplysninger skal fremlægges som fastsat i bilag 20 og indeholde de oplysninger, der er angivet deri.  Proforma-regnskabsoplysninger skal ledsages af en rapport, som er udarbejdet af uafhængige revisorer.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Ved en ”væsentlig bruttoændring” forstås en variation på mere end en 25%. I situationer med flere transaktioner, men hvor kun én kan vurderes at være væsentlig, vil beskrivelsen som udgangspunkt alene skulle omfatte transaktionen som kan betegnes som værende væsentlig, og det vil ikke være nødvendigt med aggregering. Imidlertid vil det altid bero på en konkret vurdering.*  *I situationer, hvor en enkelt transaktion ikke alene kan kvalificeres som væsentlig, men som sammen kan kvalificeres som væsentlig, vil udgangspunktet være at proforma information ikke er nødvendigt. Imidlertid vil dette ligeledes bero på en konkret vurdering.*  *IFRS 5, som er til brug ved ophørende virksomhed, kan ikke bruges i stedet for proforma oplysninger.*  *Det skal bemærkes, at såfremt det på frivillig basis vælges at medtage proforma information, så skal alle oplysninger efter bilag 20 ”model for proforma regnskabsoplysninger” medtages.* |  |  |
| **Punkt 18.5** | **Udbyttepolitik** |  |  |
| Punkt 18.5.1 | En beskrivelse af udsteders udbyttepolitik og eventuelle restriktioner. Hvis udbyder ikke har en udbyttepolitik, skal der medtages en erklæring om, at dette ikke er tilfældet. |  |  |
| Punkt 18.5.2 | Udbytte per aktie for hvert regnskabsår i den periode, der omfattes af de historiske regnskabsoplysninger. Hvis udsteders aktiekapital er ændret, justeres beløbet, så tallene bliver sammenlignelige. |  |  |
| **Punkt 18.6** | **Rets- og voldgiftssager** |  |  |
| Punkt 18.6.1 | Oplysninger om eventuelle stats-, rets- eller voldgiftssager (herunder sager, som er anlagt eller muligvis bliver anlagt, som udsteder har kendskab til) inden for minimum de seneste tolv måneder, som kan få, eller som i den nære fortid har haft væsentlig indflydelse på udsteder og/eller koncernens finansielle stilling eller resultater, eller i modsat fald en erklæring om, at dette ikke er tilfældet. |  |  |
| 18.7 | Væsentlige forandringer i udsteders finansielle stilling |  |  |
| 18.7.1 | En beskrivelse af eventuelle væsentlige ændringer i koncernens finansielle stilling siden udgangen af seneste regnskabsperiode, for hvilken der er offentliggjort enten reviderede regnskaber eller foreløbige regnskabsoplysninger, eller i modsat fald en erklæring om, at dette ikke er tilfældet. |  |  |
| **AFSNIT 19** | **YDERLIGERE OPLYSNINGER** |  |  |
| **Punkt 19.1** | **Aktiekapital**  Oplysningerne anført under punkt 19.1.1 til 19.1.7 i de historiske regnskabsoplysninger pr. datoen for den seneste balanceopgørelse: |  |  |
| Punkt 19.1.1 | Den udstedte kapital og for hver aktieklasse:   1. udsteders samlede registrerede aktiekapital 2. antallet af udstedte og fuldt indbetalte aktier og antallet af udstedte aktier, der ikke er fuldt indbetalt 3. aktiernes pålydende værdi eller oplysning om, at aktierne ikke har en pålydende værdi samt 4. afstemning af antal aktier i omløb ved henholdsvis årets begyndelse og udgang.   Hvis mere end 10 % af aktiekapitalen er betalt med aktiver i stedet for kontanter i den periode, der omfattes af de historiske regnskabsoplysninger, anføres dette.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Dette omfatter også en angivelse af hjemmelen til udstedelsen, og hvorvidt der kan udstedes yderligere aktier (restbemyndigelse, ligeledes med en angivelse af warrant og/eller lignende, som giver ret til aktier). Dette begrundes i, at investor skal være bekendt med en kommende udvanding).* |  |  |
| Punkt 19.1.2 | Såfremt der findes andele, som ikke repræsenterer kapitalen, anføres deres antal og vigtigste kendetegn. |  |  |
| Punkt 19.1.3 | Antal, bogført værdi og pålydende værdi i udsteder, som ejes af eller på vegne af udsteder selv eller dennes datterselskaber. |  |  |
| Punkt 19.1.4 | Beløb for værdipapirer, der er konvertible, ombyttelige eller med tilknyttede warrants, med anførelse af betingelser og nærmere bestemmelser for konvertering, ombytning eller tegning. |  |  |
| Punkt 19.1.5 | Oplysninger om og betingelser for eventuelle overtagelsesrettigheder og/eller forpligtelser vedrørende tilladt, men ikke-udstedt kapital eller en forpligtelse til at øge kapitalen.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *”Tilladt, men ikke udstedt kapital” kan eksempelvis være warrants.* |  |  |
| Punkt 19.1.6 | Oplysninger om koncernmedlemmers kapital, som er tilknyttet optioner, eller som enten med eller uden betingelser indgår i en aftale om at blive tilknyttet optioner, samt oplysninger om sådanne optioner, herunder de personer, som optionerne står i forbindelse med. |  |  |
| Punkt 19.1.7 | Aktiekapitalens udvikling med vægt på oplysninger om ændringer i den periode, der omfattes af de historiske regnskabsoplysninger. |  |  |
| **Punkt 19.2** | **Stiftelsesoverenskomst og selskabsvedtægter** |  |  |
| Punkt 19.2.1 | Eventuelt register og registreringsnummer og en kort beskrivelse af udstederens vedtægtsmæssige formål med henvisning til, hvor disse findes i den senest opdaterede udgave af stiftelsesoverenskomsten og selskabsvedtægterne.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Det skal bemærkes, at det ikke vil være tilstrækkeligt blot at henvise til udsteders vedtægter. Oplysningerne om selskabets formål skal fremgå selvstændigt af prospektet.* |  |  |
| Punkt 19.2.2 | En beskrivelse af rettigheder, præferencer og restriktioner, der gælder for hver klasse af de eksisterende aktier, hvis der er mere end én klasse af eksisterende aktier. |  |  |
| Punkt 19.2.3 | En kort beskrivelse af bestemmelser i udsteders vedtægter og øvrige regelsæt, der kan medføre, at en ændring i kontrollen med udsteder forsinkes, udskydes eller forhindres.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Der skal gives en kort beskrivelse af reglerne for storaktionærmeddelelser i kapitel 7 i KML. Henvisning til bestemmelsen i selskabsloven vil ligeledes opfylde kravet.*  *Det skal bemærkes, at det skal angives, hvis udsteder ikke er børsnoteret.* |  |  |
| **AFSNIT 20** | **VÆSENTLIGE KONTRAKTER** |  |  |
| 20.1 | Et resumé af hver væsentlig kontrakt ud over kontrakter, der indgås som led i den normale virk­ somhed, som udsteder eller andre koncernmedlemmer har indgået i de to år, der går umiddelbart forud for offentliggørelsen af registreringsdokumentet.  Et resumé af hver øvrig kontrakt (dog ikke kontrakter, der indgås som led i den normale virksomhed), som et koncernmedlem har indgået, og som indeholder bestemmelser, hvorved et koncernmedlem har forpligtelser eller rettigheder, der er væsentlige for koncernen på datoen for registreringsdokumentet.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Resuméet skal indeholde oplysninger, således at investor sættes i stand til at træffe et velbegrundet skøn. Den relevante kontrakt skal imidlertid ikke ligge til gennemsyn.* |  |  |
| **AFSNIT 21** | **TILGÆNGELIGE DOKUMENTER** |  |  |
| Punkt 21.1 | En erklæring om, at følgende dokumenter kan besigtiges, mens registreringsdokumentet er gældende:   1. den senest opdaterede udgave af udsteders stiftelsesoverenskomst og vedtægter 2. alle rapporter, breve og andre dokumenter, vurderinger og ekspertudtalelser, som udsteder har bestilt, og som helt eller delvis indgår, eller hvortil der henvises i registreringsdokumentet.   Oplysning om en hjemmesideadresse, hvor dokumenterne kan besigtiges.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Oplysningerne efter dette punkt er ikke en del af prospektet, og vil derfor også kun være en del af sprogregimet såfremt oplysningerne ligeledes skal medtages efter andre punkter i bilag I.*  *Der skal ligeledes medtages oplysninger for eventuelle datterselskaber. Der er dog ikke krav herom, såfremt der ikke er krav om regnskabsoplysninger for datterselskaber i datterselskabets hjemland, og såfremt oplysningerne alene skal medtages efter dette pkt. 21.* |  |  |

1. Europa-Parlamentets og Rådets direktiv 2013/34/EU af 26. juni 2013 om årsregnskaber, konsoliderede regnskaber og tilhørende beretninger for visse virksomhedsformer, om ændring af Europa-Parlamentets og Rådets direktiv 2006/43/EF og om ophævelse af Rådets direktiv 78/660/EØF og 83/349/EØF (EUT L 182 af 29.6.2013, s. 19). [↑](#footnote-ref-1)
2. Europa-Parlamentets og Rådets forordning (EF) nr. 1606/2002 af 19. juli 2002 om anvendelse af internationale regnskabsstandarder (EFT L 243 af 11.9.2002, s. 1). [↑](#footnote-ref-2)
3. Europa-Parlamentets og Rådets direktiv 2014/56/EU af 16. april 2014 om ændring af direktiv 2006/43/EF om lovpligtig revision af årsregnskaber og konsoliderede regnskaber (EUT L 158 af 27.5.2014, s. 196). [↑](#footnote-ref-3)
4. Europa-Parlamentets og Rådets forordning (EU) nr. 537/2014 af 16. april 2014 om specifikke krav til lovpligtig revision af virksomheder af interesse for offentligheden og om ophævelse af Kommissionens afgørelse 2005/909/EF (EUT L 158 af 27.5.2014, s. 77). [↑](#footnote-ref-4)